Laches (strategus Atheniensis)

Laches (-etis, Graece , mortuus ad Mantineam anno 418 a.C.n.), Melanopi filius, fuit strategus Atheniensis in bello Peloponnesiaco cuius res gestae per Thucydidem historicum notae sunt. Plato eius nomen dialogo indidit in quo fortitudinis definitio quaeritur.

 De militia 
Laches in Siciliam cum viginti navibus adversus Syracusanos anno 427 a.C.n. missus est. Rhegii consedit atque inde in insulis et contra Locros pugnavit. Mylas et Messanam cum sociis cepitThucydides III.86, 90, 99, 103.. Athenas anno 425 rediens a Cleone accusatus est quod pecuniam ab hostibus accepisset et absolutusThucydides III.115. Aristophanes, Vespae 240-244 necnon 895sqq. Laches sub nomine Labes latet.. Aristophanes in Vespis ad hoc iudicium alludit. Anno 424 cladi Atheniensi apud Delion in Boeotia interfuit, unde una cum Socrate recessitPlato, Symposium 221 a-b. Laches 181b et 189b. Cicero, De divinatione 1.129.. Deinde indutiis annuisThucydides IV.118(11-14) et mox Paci Niciae (421 a.C.n.) operam dedit quam inter legatos Athenienses per iusiurandum sanxitThucydides V.19.2, 24.1, 43.2.. Bello ab Argivis renovato cum eis Arcadum Orchomenum cepitThucydides V.61.. Postremo anno 418 a.C.n. pugna ad Mantineam bellum cum Lacedaemoniis gerens periitThucydides V.74.3..

In republica quidem Niciae et optimatibus propior fuit quam Cleoni et demagogis sed imprimis militaribus rebus operam dedit atque miles fuit.

 Notae 

 Plura legere si cupis 
Paul Cloché, "Les procès des stratèges athéniens", Revue des Études Anciennes, 1925: 97-118

 Nexus externi 
Britannica
"Laches" - apud: Meyers Großes Konversations-Lexikon, tomus 12. Lipsiae 1908, p. 15.

Laches, dialogus Platonicus

Categoria:Milites Graeci antiqui
Categoria:Ductores exercitus
Categoria:Historia Athenarum
Categoria:Nati saeculo 5 a.C.n.
Categoria:Mortui 418 a.C.n.
Categoria:Bellum Peloponnesiacum
Categoria:Personae Platonis
Categoria:Proelio interfecti